KUNNIAN KUNINKAAN SEURAKUNTA, JERUSALEM
Shalom ystävät, siunaan teitä Jeshuan nimessä -
suuren kuninkaan kaupungista.
Jeshua sanoi Jerusalemia suuren kuninkaan kaupungiksi, -
pyhäksi kaupungiksi.
Tänään puhun tärkeästä asiasta.
Miten hylkäämisestä voi parantua?
Hylkääminen vahingoittaa sielua suuresti.
Hylkäämiskokemus pysäyttää hengellisen vaelluksen.
Aloitan Jumalan Sanalla.
Joh. 3:16: -
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Hylätty ihminen kokee, -
ettei kukaan tarvitse häntä.
Hän kokee, ettei kukaan välitä hänestä.
Hänen on vaikea nähdä myönteisiä asioita elämässään.
Tästä puhun tänään.
Siksi aloitin opetuksen Joh. 3:16:lla.
"Sillä niin on Jumala maailmaa rakastanut..."
Heti alussa sanon: hylkäämisen lääke on Jumalan rakkaus.
Nimenomaan Isän rakkaus.
Tiedän, että monien tätä ohjelmaa katsovien -
täytyy parantua hylkäämisestä.
Teidän täytyy vapautua hylkäämisestä.
Hylkääminen on saatanan työkalu.
Se on henki, jonka saatana on lähettänyt ihmisten keskuuteen.
Monet ihmiset kärsivät nykyään siitä.
Se on voinut tapahtua lapsuudessa. Monet ovat kasvaneet ilman isää.
Monien suhde isään on ollut huono.
Monet ovat kokeneet halveksuntaa.
Monet kärsivät menneiden sukupolvien kirouksista.
Hylkääminen on kirous.
Jeshua tuli kuitenkin murtamaan kaikki kiroukset.
Hän tuli tekemään tyhjäksi saatanan teot.
1. Joh. 3:8: "Sitä varten Jumalan Poika ilmestyi, -
että hän tekisi tyhjäksi perkeleen teot."
Pyhä Henki haluaa nyt tämän opetuksen kautta -
murtaa saatanan työt, karkottaa hylkäämisen, -
ja parantaa sinut.
Hylkääminen on aiheuttanut surua ja masennusta.
Hylkääminen johtaa noituuteen.
Tätä on vaikea ymmärtää, mutta selitän sen teille.
Hylätty ihminen yrittää koko ajan päästä yhteyteen ihmisten kanssa.
Hän yrittää oikeuttaa itsensä ja saada rakkautta.
Hän alkaa manipuloida muita.
Olen nähnyt monien vanhempien kysyvän lapsiltaan: -
"Rakastatko minua?"
Monet lapset kysyvät: "Rakastatko minua, äiti?"
Jumala näytti minulle, -
etteivät he kysele sellaisia muuten vain.
He ovat rakkauden puutteessa.
Kun kodeissa ei ole rakkautta, -
lapset kokevat tulevansa hylätyiksi ja etsivät rakkautta muualta.
Usein he päätyvät vaikeisiin ongelmiin, -
koska he etääntyvät niin kauas rakkautta etsiessään.
Nyt meillä on hyvä tilaisuus tajuta, -
että vaikka kukaan ei hyväksyisi meitä tässä maailmassa, -
meille riittää, että Jumala hyväksyy meidät.
Mistä hylkääminen alkoi? Edenin puutarhasta, -
kun Jumala itse karkotti Adamin ja Eevan.
Se tapahtui oikeastaan jo aiemmin, -
kun Adam piiloutui Jumalalta.
Jumala käyskenteli paratiisissa illan viileydessä.
Hän huusi Adamille: "Missä olet?" Hepreaksi: "Ajeka?"
Jeremia käyttää sitä sanaa kirjassaan, -
ei suuressa profetiakirjassaan, vaan Valitusvirsissä.
Sillä sanalla "ajeka" Jumala etsi ihmistä.
Jumala itki: "Missä olet?"
Adam vastasi: "Kuulin sinut, ja piilouduin, -
koska olen alasti."
Hylkääminen alkoi siitä, kun ihminen ei totellut Jumalaa.
Siitä lähtien hylkääminen on toiminut voimakkaasti.
Jumala karkotti Adamin ja Eevan paratiisista.
Vaikka olisimme kuinka hyviä ihmisiä, -
ja vaikka perheessä olisi kuinka hyvät välit, -
ja vaikka saisimme elää rakkaudessa, -
silloin tällöin tunnemme itsemme hylätyksi ja yksinäiseksi.
Näin vain käy.
Mutta Jeshua Messiaassa Jumala kutsuu ihmisiä: -
"Palatkaa luokseni!"
Jeshua sanoo Joh. 14:6:ssa: -
"Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Adam ja Eeva hylkäsivät Jumalan, vaikka Hän oli heidän Isänsä.
Jeshua sanoo: "Nyt kaikilla on mahdollisuus, -
juutalaisilla ja ei-juutalaisilla, naisilla ja miehillä, -
lapsilla ja vanhuksilla, kaikilla on mahdollisuus palata Isän tykö.
Tulin sitä varten, että voisitte palata Isän luo.
Isä lähetti minut, koska Hän rakastaa teitä."
Joh. 3:16-17: "Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä.
Sillä ei Jumala lähettänyt Poikaansa maailmaan tuomitsemaan maailmaa, -
vaan sitä varten, että maailma hänen kauttansa pelastuisi."
Room. 8:32: "Hän, joka ei säästänyt omaa Poikaansakaan, -
vaan antoi hänet alttiiksi kaikkien meidän edestämme, -
kuinka hän ei lahjoittaisi meille kaikkea muutakin hänen kanssansa?"
Jos tunnette itsenne yksinäiseksi ja hylätyksi, -
teillä on toivo ja tulevaisuus.
Jer. 29:ssa sanotaan, että Herralla on rauhan eikä turmion ajatukset, -
ja Hän antaa tulevaisuuden ja toivon.
Ottakaa tänään vastaan parantuminen Jumalalta.
Jumalan rakkaus on lääke hylkäämiseen.
Joskus tarvitsemme lääkkeitä.
Kun sairastamme ja voimme huonosti.
Menemme lääkäriin ja saamme reseptin.
Ostamme lääkkeen, ja se auttaa meitä paranemaan.
Se ei ehkä tehoa heti, -
mutta ehkä kolmen päivän tai viikon päästä alamme toipua.
Lääke voi parantaa meidät.
Joskus Jumala auttaa lääkkeen muodossa.
Joskus emme kuitenkaan selviä ilman Jumalan rakkautta.
Se ei ole vain lääke, vaan koko elämä.
Jumala ei tahdo tuomita meitä.
Paavali sanoo Korinttolaiskirjeessä, -
että meidän tulee tuomita itsemme, -
ettei meitä maailman kanssa tuomittaisi.
Jumala ei halua tuomita, vaan rakastaa.
Hänelle ei riitä, että tiedämme sen älyllisesti, -
vaan Hän haluaa meidän tuntevan Isän rakkauden.
Tämä on tärkeää.
Nyt kun opetan teille, tunnen Jumalan voitelun, -
ja Hänen rakkautensa ja tulensa.
Mitä Jeshualle tapahtui ristillä?
Hänet ristiinnaulittiin, -
ja ennen kuolemaansa Hän sanoi: -
"Isä, Isä, miksi minut hylkäsit?"
Ehkä olette kuulleet, mitä Jeshualle tuolloin tapahtui.
Hän vaihtoi täysin osansa kanssamme.
Hän otti syntimme ja antoi meille vanhurskautensa.
Hän otti kirouksemme ja antoi meille siunauksensa.
Hän otti kuolemamme ja antoi meille elämänsä, -
ikuisen elämän.
Hän otti sairautemme ja antoi meille terveytensä.
Hän otti köyhyytemme ja antoi meille rikkautensa.
Kuten sanoin, hylkäämisen kokemus on sairaus ja kirous.
Hän siis kärsi hylkäämisen ristillä, -
ja nyt Pyhä Henki sanoo: -
"Luovuta hylkäämisesi Jeshua Messiaan ristille, -
niin annan terveyden, ilon, rakkauden, -
ja kaiken, mitä tarvitset."
Jeshua kärsi hylkäämisen ristillä. "Isä, miksi minut hylkäsit?"
Tai: "Jumalani, miksi minut hylkäsit?"
Ensimmäistä kertaa minulle tuli mieleen, -
että Jeshua kutsui Isäänsä sanalla "Eli", "Jumalani".
Mielenkiintoista.
Ennen Jeshuan ristiinnaulitsemista -
kutsuimme Jumalaa "Jumalaksi".
Lopun aikoina Jumala kuitenkin puhuu Poikansa kautta, -
jotta meistä tulisi Jumalan lapsia.
Jumala on meille Isä.
Jeshua kärsi meidän hylkäämisemme, ensimmäisen ihmisen hylkäämisen.
"Jumalani, Jumalani, miksi minut hylkäsit?"
Esirippu repesi ylhäältä alas.
Tie aukesi Isän luo.
Jeshua sanoi: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Teillä on nyt mahdollisuus tulla Isän tykö.
Voitte tuntea Jumalan rakkauden ja parantua hylkäämisestä.
Kun Jeshua oli erämaassa 40 päivää, -
saatana houkutteli Häntä.
Selvittyään niistä Jeshua meni suoraan synagogaan sapattina -
ja avasi Jesajan kirjan luvun 61.
"Herran, Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä..."
"Sitomaan", eli käärimään siteen sydämen haavan ympärille.
"...julistamaan vangituille vapautusta..."
Hylkääminen on vanginnut meidät.
Jeshuassa, rakkaudessa ja Pyhässä Hengessä -
Jumala on vapauttanut meidät.
"...ja kahlituille kirvoitusta, -
julistamaan Herran otollista vuotta -
ja meidän Jumalamme kostonpäivää, lohduttamaan kaikkia murheellisia, -
panemaan Siionin murheellisten päähän - antamaan heille -
juhlapäähineen tuhkan sijaan, iloöljyä murheen sijaan, -
ylistyksen vaipan masentuneen hengen sijaan..."
Kuunnelkaa!
Tuhkan sijaan juhlapäähine.
Luita kuivattavan hengen sijaan Hän antaa meille ilon.
Masennuksen ja hylkäämisen sijaan -
Hän antaa ilon, rakkauden, uskon ja toivon, kaiken, mitä tarvitsemme.
Jos koet, ettei kukaan rakasta sinua, -
on yksi, joka rakastaa sinua aina.
Hän sanoi, ettei heitä ulos ketään, joka tulee Hänen luokseen.
Hänen nimensä on Jeshua.
Hän on Jumalan Poika, joka antoi henkensä.
Joh. 6:37: "...ja sitä, joka minun tyköni tulee, minä en heitä ulos."
Matt. 11:28: "Tulkaa minun tyköni, kaikki työtätekeväiset ja raskautetut, -
niin minä annan teille levon."
Rakkautta ei tarvitse etsiä muualta.
Syntisten hyväksyntää ei tarvitse tavoitella.
Teidän ei tarvitse tehdä sitä, mitä maailman ihmiset tekevät, -
että teidät hyväksyttäisiin.
Jumala hyväksyy teidät. Jumala rakastaa teitä.
Daavid sanoi profeetallisesti Ps. 27:10:ssä: -
"Vaikka minun isäni ja äitini minut hyljätkööt, niin Herra minut korjaa."
Ehkä joku teistä on menettänyt läheisen, -
perheenjäsenen tai ystävän.
Tunnette itsenne yksinäiseksi ja hylätyksi.
Jumala haluaa parantaa teidät.
Hän tahtoo teidän tietävän, mitä Jumalan rakkaus on.
Rakkaus toimii. Se ole tyhjänpäiväinen sana.
Rakkaus vuodatettiin sydämiimme Pyhässä Hengessä.
Teidän täytyy rauhoittua ja keskustella Jumalan Hengen kanssa.
Istukaa alas ja lukekaa Raamattua. Varatkaa siihen aikaa.
Lukekaa kohdat, joissa puhutaan Jumalan rakkaudesta.
Lukekaa Johanneksen kirjeet.
Ne puhuvat vahvasti Isän rakkaudesta.
Johannes lepäsi Jeshuan sylissä.
Hän kuuli Messiaan sydämenlyönnit.
Oletteko huomanneet, -
mitä Johannes sanoo itsestään Johanneksen evankeliumin lopussa?
Siellä oli Pietari ja toinen opetus- lapsi, "joka oli Jeesukselle rakas".
Johannes ei maininnut omaa nimeään.
Hän tunsi Isän rakkauden, joka tuli Pojan kautta.
Teologit sanovat, -
että Johannes kirjoitti Ilmestyskirjan 90-vuotiaana.
Ilmestyskirjassa sanotaan, -
että Johannes vietiin Patmoksen saarelle Jumalan Sanan tähden.
Mistä tässä on kyse?
Sinne vietiin ihmisiä kuolemaan.
Se oli eräänlainen vankila.
Johannes ei kuitenkaan kokenut olevansa hylätty.
Hän tunsi Isän rakkauden, -
koska hänellä oli alusta alkaen oikeanlainen suhde Jeshuaan.
Rakkaus täytyy julistaa, muuten se ei toimi.
Monet puhuvat elämälleen masennuksen sanoja.
Alkakaa puhua itsellenne rakkauden sanoja, Jumalan sanoja.
Julistakaa se.
Rakkaus ei toimi, jos sitä ei julista.
Ps. 81:10: "Avaa suusi, niin minä sen täytän."
Julistakaa elämässänne, mitä Jumala on tehnyt.
Julistakaa, miksi Jeshua on tullut.
Julistakaa itsellenne, että Jumala rakastaa teitä.
Julistakaa joka päivä: -
"Niin on Jumala minua rakastanut, että antoi ainokaisen Poikansa, -
etten hukkuisi, vaan saisin iankaikkisen elämän."
Lukekaa ne raamatunkohdat, joissa puhutaan rakkaudesta.
Alkakaa uskoa siihen. Syökää itsenne täyteen sitä.
Syökää Jumalan Sanaa, sitä, mitä Hän on sanonut teistä.
Hänellä on teitä kohtaan rauhan eikä turmion ajatukset.
Jumala sanoo Jer. 29:11:ssa: -
"Sillä minä tunnen ajatukseni, jotka minulla on teitä kohtaan, sanoo Herra:
rauhan eikä turmion ajatukset; minä annan teille tulevaisuuden ja toivon."
Israelin kansa oli hylättynä Babylonissa.
Se karkotettiin luvatusta maasta.
Siihen aikaan Jeremia käskee elää pakkosiirtolaisuudessa, -
siunata sitä paikkaa, rakentaa taloja -
ja rukoilla kaupungin puolesta.
Tämän jälkeen Jumala sanoo, -
että Hänellä on heitä kohtaan rauhan eikä turmion ajatukset.
Kun tunnet olevasi hylätty ja väärinymmärretty, -
kun olet masentunut, -
rauhoitu ja kuuntele, mitä Pyhä Henki sanoo.
Jumala sanoo Henkensä kautta: -
"Poikani, rakastan sinua. Tyttäreni, rakastan sinua."
Rukoilen nyt puolestanne.
Olette saaneet tarpeeksi opetusta.
Luovuttakaa hylkäämisenne Jeshualle.
Ottakaa Häneltä vastaan Jumalan hyväksyntä.
Hän on jo hyväksynyt teidät Jeshuassa.
Ottakaa vastaan Jumalan lapsen asema.
Oletteko koskaan sanoneet Isälle: "Abba, Isä, rakastan sinua"?
Ehkä teillä on ollut huonot välit vanhempienne kanssa.
Nyt teidän kuitenkin täytyy pyytää, -
että Jumala täyttäisi teidät rakkaudellaan.
Rukoilen Jeshua Messiaan nimessä, -
Abba, Herramme Jeshuan Isä, täytä heidät Pyhällä Hengelläsi!
Täytä heidät Jumalan rakkaudella! Karkotan hylkäämisen hengen.
Isä, paranna heidät hylkäämisestä ja masennuksesta, -
Jeshuan nimessä. Paranna heidät!
Paranna sielut ja ruumiit. Lähetä sanasi, niin he parantuvat.
Jeshuan haavoissa olemme parantuneet.
Jeshuan nimessä, aamen.
Lähettäkää palautetta ja rukouspyyntöjä.
Olemme Facebookissa. Ottakaa meihin yhteyttä.
Kirjoittakaa todistuksia, se ilahduttaa meitä.
Jumala siunatkoon teitä Herran Jeshuan nimessä.
Suomennos: Hannele Tainio